CELEX: 32021R1814
Language: da
Date: 2021-10-07 00:00:00
Title: Den Europæiske Centralbanks forordning (EU) 2021/1814 af 7. oktober 2021 om ændring af forordning (EF) nr. 2157/1999 om Den Europæiske Centralbanks beføjelser til at pålægge sanktioner (ECB/2021/46)

15.10.2021   
               
               
                  DA
               
               
                  Den Europæiske Unions Tidende
               
               
                  L 367/2
               
            
         DEN EUROPÆISKE CENTRALBANKS FORORDNING (EU) 2021/1814
         af 7. oktober 2021
         om ændring af forordning (EF) nr. 2157/1999 om Den Europæiske Centralbanks beføjelser til at pålægge sanktioner (ECB/2021/46)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde, særlig artikel 132, stk. 3,
         under henvisning til statutten for Det Europæiske System af Centralbanker og Den Europæiske Centralbank, særlig artikel 34.3 og 19.1,
         under henvisning til Rådets forordning (EF) nr. 2532/98 af 23. november 1998 om Den Europæiske Centralbanks beføjelser til at pålægge sanktioner (1), navnlig artikel 6, stk. 2, og
         ud fra følgende betragtninger:
         
                     (1)
                  
                  
                     For at sikre retssikkerhed og gennemsigtighed bør institutionerne oplyses om de metoder, som ECB har anvendt til at beregne de sanktioner, der pålægges for manglende overholdelse af de mindstereservekrav, der er fastsat i Den Europæiske Centralbanks forordning (EU) 2021/378 (ECB/2021/1) (2).
                  
               
                     (2)
                  
                  
                     Den formel eller metode, som ECB anvender til at beregne sanktioner for ikke at holde samtlige eller dele af de påkrævede mindstereserver, og som anvendes i henhold til artikel 7, stk. 1, i Rådets forordning (EF) nr. 2531/98 (3), præciseres i Den Europæiske Centralbanks meddelelse om pålæggelse af sanktioner i tilfælde af misligholdelse af pligten til at holde mindstereserver (4). Det er af hensyn til retssikkerhed og for at forhindre yderligere fragmentering af den retlige ramme vedrørende pålæggelsen af sanktioner inden for ECB's forskellige kompetenceområder hensigtsmæssigt at tilbagekalde meddelelsen og overføre det relevante indhold til Den Europæiske Centralbanks afgørelse (EU) 2021/1815 (ECB/2021/45) (5), og at henvisningerne i Den Europæiske Centralbanks forordning (EF) nr. 2157/1999 (ECB/1999/4) (6) ændres i overensstemmelse hermed.
                  
               
                     (3)
                  
                  
                     Forordning (EF) nr. 2157/1999 (ECB/1999/4) bør derfor ændres i overensstemmelse hermed.
                  
               
                     (4)
                  
                  
                     Med henblik på at sikre en harmoniseret ramme for anvendelse af mindstereservekrav er det nødvendigt, at denne forordning finder anvendelse fra samme dato som afgørelse (EU) 2021/1815 (ECB/2021/45) —
                  
               VEDTAGET DENNE FORORDNING:
         
            Artikel 1
            Ændringer
            Forordning (EF) nr. 2157/1999 (ECB/1999/4) ændres som følger:
            
                        1)
                     
                     
                        I artikel 3, stk. 1, artikel 11, stk. 5, og artikel 12, stk.1, erstattes ordene »Rådets forordning« med »forordning (EF) nr. 2532/98«.
                     
                  
                        2)
                     
                     
                        I artikel 11, stk. 1 og stk. 3 erstattes ordene »Rådets forordning om mindstereserver« med »forordning (EF) nr. 2531/98«.
                     
                  
                        3)
                     
                     
                        Artikel 11, stk. 2, affattes således:
                        
                           »2.   Hvis ECB pålægger en sanktion i henhold til artikel 7, stk. 1, i forordning (EF) nr. 2531/98, beregnes sanktionen ved hjælp af den formel og metode, der fremgår af Den Europæiske Centralbanks afgørelse (EU) 2021/1815 (ECB/2021/45) (*1).
                        
                        
                           (*1)  Den Europæiske Centralbanks afgørelse (EU) 2021/1815 af 7. oktober 2021 om den metode, der anvendes til beregning af sanktioner for manglende overholdelse af kravet om at holde mindstereserver og dermed forbundne mindstereservekrav (ECB/2021/45) (EUT L 367 af 15.10.2021, s. 4).«"
                        
                     
                  
         
            Artikel 2
            Afsluttende bestemmelser
            Denne forordning træder i kraft den 3. november 2021.
         
         
            Denne forordning er bindende i alle enkeltheder og gælder umiddelbart i medlemsstaterne i henhold til traktaterne.
            Udfærdiget i Frankfurt am Main, den 7. oktober 2021.
            
               
                  For ECB's Styrelsesråd
               
               Christine LAGARDE
               
                  Formand for ECB
               
            
         
         
            (1)  EUT L 318 af 27.11.1998, s. 4.
         
            (2)  Den Europæiske Centralbanks forordning (EU) 2021/378 af 22. januar 2021 om anvendelsen af mindstereservekrav (ECB/2021/1) (EUT L 73 af 3.3.2021, s. 1).
         
            (3)  Rådets forordning (EF) nr. 2531/98 af 23. november 1998 om Den Europæiske Centralbanks anvendelse af mindstereserver (EFT L 318 af 27.11.1998, s. 1).
         
            (4)  EUT C 39 af 11.2.2000, s. 3.
         
            (5)  Den Europæiske Centralbanks afgørelse (EU) 2021/1815 af 7. oktober 2021 om den metode, der anvendes til beregning af sanktioner for manglende overholdelse af kravet om at holde mindstereserver og dermed forbundne mindstereservekrav (ECB/2021/45) (se side 4 i denne EUT).
         
            (6)  Den Europæiske Centralbanks forordning (EF) nr. 2157/1999 af 23. september 1999 om Den Europæiske Centralbanks beføjelser til at pålægge sanktioner (ECB/1999/4) (EFT L 264 af 12.10.1999, s. 21).